Borgward

Η Borgward (Μπόργκβαρντ) ήταν γερμανική αυτοκινητοβιομηχανία, η οποία ιδρύθηκε από τον Καρλ Φ. Μπόργκβαρντ (1890-1963) το 1929. Η αρχική εταιρεία είχε την έδρα της στη Βρέμη της Γερμανίας και σταμάτησε την παραγωγή το 1961. Ο Όμιλος Borgward παρήγαγε τέσσερις μάρκες αυτοκινήτων: Borgward, Hansa, Goliath και Lloyd.

 Ιστορία 

Το πρώτο «αυτοκίνητο» που σχεδίασε ο Καρλ Μπόργκβαρντ ήταν το Blitzkarren (Lightning cart), ένα τρίτροχο καρότσι δύο ίππων που γνώρισε, χάρη σε ένα κενό στην αγορά, τεράστια επιτυχία. Έμποροι με μικρό προϋπολογισμό το αγόραζαν για παραδόσεις προϊόντων και η γερμανική ταχυδρομική υπηρεσία τα χρησιμοποιούσε για την παράδοση αλληλογραφίας. Το 1929, ο Μπόργκβαρντ αγόρασε την εταιρεία Hansa Lloyd AG και ηγήθηκε της ανάπτυξης του αυτοκινήτου Hansa Konsul. Τον Φεβρουάριο του 1937, κυκλοφόρησε το Hansa Borgward 2000 και το 1939 το όνομα συντομεύτηκε σε Borgward 2000. Το μοντέλο του 2000 διαδέχθηκε το Borgward 2300, το οποίο παρέμεινε στην παραγωγή μέχρι το 1942.

Μετά τον Β' Παγκόσμιο Πόλεμο, η εταιρεία παρουσίασε το μοντέλο Borgward Hansa 1500, το οποίο αντικαταστάθηκε από το Borgward Isabella το 1954. Το Isabella έγινε το πιο δημοφιλές μοντέλο της εταιρείας, και παρέμεινε στην παραγωγή όσο η εταιρεία ήταν ενεργή. Το 1959, παρουσιάστηκε το Borgward P100, με ένα εξαιρετικά καινοτόμο υδραυλικό σύστημα μεταφοράς.

Ο αυξημένος ανταγωνισμός στην κατηγορία των μεσαίων αυτοκινήτων και η ευρεία και αντιοικονομική παλέτα μοντέλων, καθώς και οι κακές οικονομικές και τακτικές επιλογές από τη διοίκηση, οδήγησαν την εταιρεία σε κρίση στα τέλη της δεκαετίας του 1950. Το νέο μοντέλο Borgward-Lloyd Arabella του 1959 θα έπρεπε να είχε διευκολύνει την κατάσταση και να αντιμετωπίσει τις δυσκολίες, αλλά σύντομα έγινε εμφανές ότι συνέχιζε να μειονεκτεί, λόγω προβλημάτων ποιότητας.

Το 1961, η Borgward υπέστη μια από τις πιο αμφιλεγόμενες και σκανδαλώδεις πτωχεύσεις στην ιστορία της Γερμανίας. Η εταιρεία πήγε στο ομόσπονδο κρατίδιο της Βρέμης, το οποίο την έθεσε υπό εκκαθάριση, και μέρος του εργοστασίου πήγε στο Hanomag. Χρόνια μετά το κλείσιμο της πτώχευσης, αποκαλύφθηκε ότι δεν ήταν λογικό: Όλα τα χρέη είχαν πληρωθεί μέχρι το τελευταίο λεπτό.

Το 1963, όλος ο εξοπλισμός παραγωγής για το Borgward Isabella και το P100 πωλήθηκε σε έναν αγοραστή στο Μοντερρέι, Μεξικό, όπου η παραγωγή καθυστέρησε για αρκετό καιρό να ξαναρχίσει, αλλά τελικώς ξεκίνησε το 1967 από τον επιχειρηματία και μεγιστάνα φορτηγών Gregorio Ramirez Gonzalez, πλην όμως έληξε οριστικά το 1970.

 Αναβίωση 

Από το 2005, ο Christian Borgward, εγγονός του Carl F.W. Borgward, προσπαθεί να αναβιώσει την ομώνυμη μάρκα αυτοκινήτων. Το 2008, η Borgward Group AG ιδρύθηκε στη Λουκέρνη της Ελβετίας από τον Christian Borgward (εγγονό του Carl F.W. Borgward) και τον Karlheinz L. Knöss. Η νέα εταιρεία αργότερα μετακόμισε στη Στουτγκάρδη, Γερμανία. Το 2014, πούλησε τα δικαιώματα των εμπορικών σημάτων στην Κίνα. Τόσο με την επένδυση όσο και με την κατασκευή από την Beiqi Foton Motor (θυγατρική της BAIC, ενός μεγάλου κινεζικού ομίλου αυτοκινήτων), ο όμιλος Borgward είχε αρχίσει να πωλεί νέα SUV από τον Ιανουάριο του 2017.

Τελικώς όμως, υπέβαλε αίτηση πτώχευσης στο Πεκίνο στις 8 Απριλίου 2022.

 Παραπομπές 

 Εξωτερικοί σύνδεσμοι 


 Borgward Drivers Club UK
 Borgward Interessengemeinschaft Essen (in English)
 Borgward Club of Australia
 Borgward Registry
 Dipl. Ing. Hubert M. Meingast (Borgward Engineer and Research Scientist) (in English)
 Interactive Panorama from inside a Borgward Isabella 
 Interactive Panorama from inside a Hansa 1100 
 Interactive Panorama from inside a Lloyd 


Κατηγορία:Πρώην αυτοκινητοβιομηχανίες
Κατηγορία:Γερμανικές αυτοκινητοβιομηχανίες
Κατηγορία:Γερμανικά εμπορικά σήματα